Rokarbustara koturno

La Rokarbustara koturno (Perdicula argoondahNoto: la nomo "argoondah" sekvas la vorton "goondri", kiu estas en asama la nomo por la Manipura koturno (Perdicula manipurensis). A dictionary of scientific bird names originating from the Indian region, Aasheesh Pittie, konsultita la 27an de aprilo de 2009) estas specio de koturno troviĝanta en partoj de duoninsula Barato. 

Temas pri tre kamufla terkolora bruneca koturno kun markata seksa duformismo. La masklo havas tre brunan kapon kun nigra strieco en nuko, malhelbruna traokula strio inter du blankaj strioj pli longa tiu brova (superokula) kaj pli mallonga tiu mustaĉa, kaj griza beko pli nigreca pinte. La subaj partoj estas blankecaj kun tre markata fajna nigra horizontala strieco. La supraj partoj estas pli brunaj. La ino havas senmarkajn tutbrunajn subajn partojn kaj ne tiom buntan kapobildon.

Ili estas tre similaj kaj koincidas en teritorioj kun la Arbustara koturno. Ili troviĝas en malgrandaj aroj kaj estas ofte detektataj nur subite, kiam ili ekflugas amase el sub kreskaĵaro.

Oni konsideris tri orientalisajn subspeciojn nome:
 meinertzhageni, Whistler, 1937 – nordokcidenta Barato suden al Kuĉo kaj orienten al okcidenta Madja Pradeŝo. 
 nomiga argoondah (Sykes, 1832) – duoninsula Barato.
 salimalii, Whistler, 1943 – suda Barato (orienta centra Karnataka). 

 Vidu ankaŭ 
Gir-Arbaro

 Notoj kaj referencoj 

Kategorio:Kokoformaj
Kategorio:Fazanedoj
Kategorio:Orientalisa faŭno
Kategorio:Birdoj de Azio